অপেক্ষা মাত্ৰ কেইটামান মুহূৰ্তৰ, NRCত নাম নাহিলেও শংকিত হোৱাৰ কাৰণ নাই- News18 Assam\nঅপেক্ষা মাত্ৰ কেইটামান মুহূৰ্তৰ, NRCত নাম নাহিলেও শংকিত হোৱাৰ কাৰণ নাই\n»অপেক্ষা মাত্ৰ কেইটামান মুহূৰ্তৰ, NRCত নাম নাহিলেও শংকিত হোৱাৰ কাৰণ নাই\nUpdated:August 30, 2019, 5:24 PM IST\nকাইলৈ প্ৰকাশ পাব অসমীয়া খিলঞ্জীয়াৰ ৰক্ষাকৱচ বুলি অভিহিত কৰা বহু প্ৰত্যাশিত ৰাষ্ট্ৰীয় নাগৰিক পঞ্জী। NRC প্ৰকাশকলৈ এতিয়া ৰাজ্যৰ চৌদিশে উৎকণ্ঠা! একাংশই চিন্তা কৰিছে, নাগৰিক পঞ্জীত নাম সন্নিৱিষ্ট নহ'লে কি হ'ব তেওঁলোকৰ কৰণীয়?\nLast Updated: August 30, 2019, 5:24 PM IST\nৰাজ্যৰ মুখ্যমন্ত্ৰী সৰ্বানন্দ সোণোৱালে ইতিমধ্যে ৰাজ্য প্ৰশাসনক দিছে কঠোৰ নিৰ্দেশনা যাতে কাইলৈ দিনটোত কোনো কাৰণতে বিঘ্নিত নহয় ৰাজ্যৰ শান্তি শৃংখলা।\nনাগৰিক পঞ্জীৰ পূৰ্ণাংগ খচৰা প্ৰকাশ পাইছিল ২০১৮ চনৰ ৩০ জুলাইত।\nৰাষ্ট্ৰীয় নাগৰিক পঞ্জীৰ চূড়ান্ত তালিকা প্ৰকাশ পাবলৈ মাজত মাথোঁ কেইটামান মুহূৰ্ত বাকী। NRC প্ৰকাশৰ দিনটোত যাতে কোনোধৰণৰ অপ্ৰীতিকৰ পৰিস্থিতিৰ সন্মুখীন হ'বলগীয়া নহয়, তাৰ বাবে তৎপৰ হৈ পৰিছে ৰাজ্য চৰকাৰ তথা প্ৰশাসন।\n২৩ আগষ্ট তাৰিখে ইতিমধ্যে ৰাজ্যৰ জিলা উপায়ুক্ত আৰু আৰক্ষী অধীক্ষক সকলৰ সৈতে মুখ্যমন্ত্ৰী সৰ্বানন্দ সোণোৱালে এখন বৈঠকত অংশগ্ৰহণ কৰে। বৈঠকত NRC প্ৰকাশৰ দিনা কোনোৱে যদি অপ্ৰীতিকৰ পৰিস্থিতিৰ সৃষ্টি কৰিবলৈ চেষ্টা কৰে বা সাম্প্ৰদায়িক বিষবাষ্প বিয়পাবলৈ চেষ্টা কৰে তেন্তে তেনে লোকক কঠোৰ শাস্তি প্ৰদান কৰিবলৈ নিৰ্দেশ দিছে মুখ্যমন্ত্ৰীয়ে।\nচূড়ান্ত তালিকাত কিদৰে চাব নাম\n১. যিসকলে NRC ত নিজৰ নাম অফ লাইনত চাব বিচাৰে, তেওঁলোকে NRC ৰ সেৱা কেন্দ্ৰ অথবা চাৰ্কল অফিচাৰৰ কাৰ্যালয় অথবা জিলা উপায়ুক্ত কাৰ্যালয়ত চাব পাৰিব। কাইলৈ দিনৰ ১০ বজাৰ পৰা বিয়লি ৪ বজালৈকে চাব পাৰিব নিজৰ নাম।\nঅহা ৭ চেপ্তেম্বৰৰ পিছত সকলো NRC আৱেদনকাৰীৰ স্থিতি অনলাইনত উপলব্ধ হ'ব।\nপূৰ্ণাংগ NRC প্ৰকাশৰ তিনিদিন আগত ৰাজ্য চৰকাৰে , তালিকাত অন্তৰ্ভুক্ত নোহোৱা সকলৰ বাবে বিনামূলীয়া এক আইনী সহায় আগবঢ়োৱাৰ কথা উল্লেখ কৰে। উল্লেখ্য যে , NRC ত নাম অন্তভুক্ত নহ'লেও প্ৰকৃত ভাৰতীয়ই চিন্তা কৰাৰ কোনো কাৰণ নাই বুলি ইতিমধ্যেই আশ্বাস দিছে কেন্দ্ৰীয় গৃহ মন্ত্ৰালয়ে।
